A)

Pārvaldības un kontroles sistēmu izveide programmām (KNR 74. panta 2. punkts), KNR 7., 72. pants un 74. panta 2. punkts, ERAF, ESF, KF, EJZF: KNR 123. pants, ELFLA: Regulas (ES) Nr. 1305/2013 65. un 66. pants un Eiropas Parlamenta un Padomes Regulas (ES) Nr. 1306/2013 (6) attiecīgie noteikumi; EJZF: Regulas (ES) Nr. 508/2014 97. un 99. pants un Komisijas Deleģētā regula (ES) Nr. 1014/2014 (7). Dokumenti, kas saistīti ar pārvaldības un kontroles sistēmu izveidi programmām: — dokumenti ar noteikumiem par pārvaldības un kontroles sistēmu izveidi, — dokumenti, kas attiecas uz procedūrām, ar kurām nodrošina efektīvus un proporcionālus krāpšanas apkarošanas pasākumus (KNR 125. panta 4. punkta c) apakšpunkts), — dokumenti, kas attiecas uz procedūrām uzraudzības komitejas darba atbalstam, — dokumenti, kas attiecas uz procedūrām sistēmai, kas paredzēta, lai vāktu, ierakstītu un datorizētā formā uzglabātu datus par katru darbību, kas vajadzīgi uzraudzībai, novērtēšanai, finanšu pārvaldībai, pārbaudei un revīzijai, tostarp – attiecīgā gadījumā – datus par individuāliem dalībniekiem un datus par rādītājiem, kas iedalīti pa dzimumiem, ja tā ir paredzēts, — dokumenti, kas attiecas uz procedūrām to funkciju uzraudzībai, ko saskaņā ar KNR 123. panta 6. un 7. punktu formāli deleģējusi vadošā iestāde, — dokumenti, kas attiecas uz procedūrām darbību novērtēšanai, atlasei un apstiprināšanai un to atbilstības nodrošināšanai visā īstenošanas periodā saskaņā ar piemērojamajiem noteikumiem (KNR 125. panta 3. punkts), tostarp instrukcijas un norādījumi, kas nodrošina, ka ar darbībām tiek sniegts ieguldījums konkrēto mērķu un attiecīgo prioritāšu rezultātu sasniegšanā atbilstīgi KNR 125. panta 3. punkta a) apakšpunkta i) punkta noteikumiem, un uz procedūrām, kas nodrošina, ka netiek atlasītas darbības, kas jau ir fiziski pabeigtas vai pilnībā īstenotas, pirms atbalsta saņēmējs ir iesniedzis pieteikumu finansējumam (ieskaitot procedūras, ko izmanto starpniekstruktūras, kurām deleģēta darbību novērtēšana, atlase un apstiprināšana), — dokumenti, kas attiecas uz procedūrām, kas nodrošina, ka atbalsta saņēmējam tiek izsniegts dokuments ar nosacījumiem par atbalsta sniegšanu katrai darbībai, ieskaitot procedūras, kas nodrošina, ka atbalsta saņēmējs uztur atsevišķu uzskaites sistēmu vai atbilstošu uzskaites kodu visiem ar darbību saistītiem darījumiem, — dokumenti, kas attiecas uz darbību pārbaužu procedūrām (saskaņā ar KNR 125. panta 4. līdz 7. punktu), ieskaitot to, lai tiktu nodrošināta darbību atbilstība Savienības politikai (piemēram, saistībā ar partnerību un daudzlīmeņu pārvaldību, vīriešu un sieviešu vienlīdzības veicināšanu, diskriminācijas aizliegumu, pieejamību invalīdiem, ilgtspējīgu attīstību, publisko iepirkumu, valsts palīdzības un vides noteikumiem) un iestāžu vai struktūru, kas veic šādas pārbaudes, identifikācija, — dokumenti, kas attiecas uz procedūrām, ar kurām no atbalsta saņēmējiem iegūst pieteikumus atlīdzinājuma saņemšanai, tos pārbauda un apstiprina, un ar kurām atļauj maksājumus atbalsta saņēmējiem, tos veic un par tiem atskaitās no 2016. gada saskaņā ar KNR 122. panta 3. punktu (ieskaitot starpniekstruktūru izmantotās procedūras, kad tām ir deleģēta atlīdzināšanas pieteikumu apstrāde), ņemot vērā to, lai tiktu ievērots 90 dienu maksājuma termiņš atbalsta saņēmējiem, kā tas noteikts KNR 132. pantā, — dokumenti, kas attiecas uz procedūrām gada un nobeiguma īstenošanas ziņojumu izstrādāšanai un iesniegšanai Komisijā (KNR 125. panta 2. punkta b) apakšpunkts), ieskaitot procedūras, kas nosaka drošu datu par izpildes rādītājiem savākšanu un ziņošanu (KNR 125. panta 2. punkta a) apakšpunkts), — dokumenti, kas attiecas uz pārvaldības deklarācijas izstrādi (KNR 125. panta 4. punkta e) apakšpunkts), — dokumenti, kas attiecas uz gada kopsavilkuma izstrādi par galīgās revīzijas ziņojumiem un veiktajām pārbaudēm, ieskaitot kļūdu veida un pakāpes analīzi un sistēmās atklāto trūkumu analīzi, kā arī veikto vai plānoto korekcijas pasākumu (KNR 125. panta 4. punkta e) apakšpunkts), — dokumenti, kas attiecas uz procedūrām par iepriekš minēto procedūru paziņošanu personālam, kā arī par atskaiti par organizētām/plānotām mācībām un jebkādiem izdotiem norādījumiem (datums un atsauce), — dokumenti, kas attiecas uz starpniekstruktūru izmantotajām procedūrām, lai īstenotu deleģētos uzdevumus, un uz sertifikācijas iestādes veiktām procedūrām, lai uzraudzītu starpniekstruktūrām deleģēto uzdevumu efektivitāti, — dokumenti, kas attiecas uz procedūru par pārkāpumu (ieskaitot krāpšanu) ziņošanu un izlabošanu un to izvērtēšanu, un atsaukto un atgūto summu uzskaiti, atgūstamo summu, neatgūstamo summu un summu, kas saistītas ar darbībām, kuras apturētas ar tiesvedību vai administratīvu pārsūdzību, kam ir atliekoša iedarbība, uzskaiti, — dokumenti, kas attiecas uz procedūru, kura saskaņā ar KNR 122. panta 2. punktu nosaka ievērot pienākumu par pārkāpumiem ziņot Komisijai, — dokumenti, kas attiecas uz procedūrām maksājuma pieteikumu sagatavošanai un iesniegšanai, — dokumenti, kas attiecas uz kārtību, kura ieviesta, lai sertifikācijas iestādēm būtu piekļuve jebkādai informācijai par darbībām, kas nepieciešama maksājuma pieteikumu sagatavošanai un iesniegšanai, ieskaitot vadības pārbaužu (saskaņā ar KNR 125. pantu) un visu attiecīgo revīziju rezultātus, — dokumenti, kas attiecas uz procedūru, kādā sagatavo un Komisijai iesniedz maksājuma pieteikumus, ieskaitot procedūru, kas nodrošina, ka pēdējais starpposma maksājuma pieteikums tiek iesniegts līdz 31. jūlijam pēc iepriekšējā grāmatvedības gada beigām; — dokumenti, kas attiecas uz grāmatvedības sistēmu, kuru izmanto kā pamatu izdevumu pārskatu apliecināšanai Komisijai (KNR 126. panta d) apakšpunkts), — dokumenti, kas attiecas uz procedūrām, kuras ieviestas, lai sagatavotu pārskatus, kas minēti Eiropas Parlamenta un Padomes Regulas (ES, Euratom) Nr. 966/2012 (8) 59. panta 5. punktā (KNR 126. panta b) apakšpunkts), — dokumenti, kas attiecas uz kārtību, kādā apliecina pārskatu pilnīgumu, pareizumu un patiesumu un to, ka pārskatos iekļautie izdevumi atbilst piemērojamajiem tiesību aktiem (KNR 126. panta c) apakšpunkts), ņemot vērā visu pārbaužu un revīziju rezultātus, — dokumenti, kas attiecas uz sistēmu, kādā panākt publiskā sektora, tostarp Savienības, atbalsta tūlītēju atgūšanu, — dokumenti, kas attiecas uz procedūrām, ar kurām nodrošina atbilstīgas revīzijas liecības, veicot datorizētu grāmatvedības uzskaiti, ieskaitot atgūtās summas, atgūstamās summas, no maksājuma pieteikuma atsauktās summas, neatgūstamās summas un summas, kuras saistītas ar darbībām, kas atliktas saskaņā ar tiesvedību vai administratīvu pārsūdzību, kam ir atliekoša iedarbība, katrai darbībai, tostarp summas, kas atgūtas, piemērojot KNR 71. pantu par darbības ilgumu, — dokumenti, kas attiecas uz kārtību, kādā atgūtās summas vai atsaucamās summas ir atskaitāmas no deklarējamajiem izdevumiem, — dokumenti, kas attiecas uz informācijas sistēmām, ieskaitot plūsmkarti (centrālā vai kopējā tīkla sistēma vai decentralizētā sistēma ar saitēm starp sistēmām), — dokumenti, kas attiecas uz procedūrām, kuras izmanto, lai pārbaudītu, vai ir nodrošināta IT sistēmu drošība, — valsts noteikumi par atbilstību attiecībā uz darbības programmām un lauku attīstības programmām, — noteikumu pieņemšana par sadarbības programmu izdevumu atbilstību. Dalībvalstīm, ieviešot ESI fondu intervences stratēģiju un sagatavojot plānošanas dokumentus, jāievēro Hartā aizsargātās tiesības un principi. Šajā sakarībā vissvarīgākie noteikumi ir Hartas 47. pants, kurā atzītas tiesības uz efektīvu tiesību aizsardzību un taisnīgu tiesu, ieskaitot tiesības tikt uzklausītam, 7. pants, kurā runāts par privātās un ģimenes dzīves neaizskaramību, un 8. pants, kas attiecas uz personas datu aizsardzību.